પોરબંદરની આ યુવતીએ ધોરણ 12 માં જાત મહેનતે 77 ટકા પ્રાપ્ત કર્યા હતા. ક્યાંય પણ ટ્યુશન રખાવ્યા વગર જાતે જ તૈયારી કરીને આ સિદ્ધિ તેણે પ્રાપ્ત કરી હતી. તેની માતા પૂરતું ભણેલ નથી છતાં દીકરીને શ્રેષ્ઠ શિક્ષણ અપાવ્યું છે અને હજુ વધુ આગળ ભણવા ઈચ્છે છે. સામાન્ય વિદ્યાર્થીઓ પણ ભાગ્યે જ આવું પરિણામ લાવી શકે છે ત્યારે વિપરીત પરિસ્થિતીમાં જીવતી આ યુવતીએ સંઘર્ષ કરી બતાવ્યો છે તે અન્ય વિદ્યાર્થીઓ માટે પણ પ્રેરણાદાયી છે. પોરબંદરની દિવ્યાંગ યુવતી કૃપા લોઢીયાએ મુંબઈ સહિત કુવૈતમાં પણ ‘ઈન્ડીયાઝ ગોટ ટેલેન્ટ’ વ્હીલચેરમાં ભાગ લઈને શ્રેષ્ઠ પ્રદર્શન દાખવ્યું હતું. તેની માતા નીતાબેન દ્વારા તેને સતત પ્રોત્સાહન પૂરૂં પાડવામાં આવે છે. મોડેલીંગ અને ડાન્સીંગ ક્ષેત્રે આગળ ધપી રહેલી આ વ્હીલચેર યુવતીની વિવિધ તસ્વીરો. (તસ્વીર: જિજ્ઞેષ પોપટ)